P6_TA(2006)0377

4/2006. költségvetés-módosítás

Az Európai Parlament állásfoglalása az Európai Unió 2006-os pénzügyi évre vonatkozó 4/2006. költségvetés-módosítás tervezetéről, III. szakasz - Bizottság (11298/2006 - C6-0247/2006 - 2006/2149(BUD))

Az Európai Parlament,

- tekintettel az Európai Közösséget létrehozó szerződésre és különösen annak 272. cikke (4) bekezdése utolsó előtti albekezdésére,

- tekintettel az Európai Atomenergia-közösséget létrehozó szerződésre és különösen annak 177. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [1], és különösen annak 37. és 38. cikkére,

- tekintettel az Európai Uniónak a 2006-os pénzügyi évre vonatkozó, 2005. december 15-én véglegesen elfogadott általános költségvetésére [2],

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [3],

- tekintettel az Európai Uniónak a Bizottság által 2006. június 16-án előterjesztett, a 2006-os pénzügyi évre vonatkozó 4/2006. sz. előzetes költségvetés-módosítási tervezetére (SEC(2006)0760),

- tekintettel a Tanács által 2006. július 17-én megállapított 4/2006. költségvetés-módosítási tervezetre (11298/2006 - C6-0247/2006),

- tekintettel eljárási szabályzata 69. cikkére és IV. mellékletére,

- tekintettel a Költségvetési Bizottság jelentésére (A6-0284/2006),

A. mivel a 4/2006. költségvetés-módosítási tervezet a költségvetés bevételi oldalára vonatkozik és számos olyan elemet tartalmaz, amelyek befolyásolják a Közösség saját forrásaihoz való tagállami hozzájárulások szintjét,

B. mivel ezek az elemek a hagyományos saját forrásokra, valamint a HÉA- és GNI-alapokra vonatkozó előrejelzések éves felülvizsgálatára és az Egyesült Királyság részére fizetendő korrekció finanszírozásához szükséges hozzájárulások technikai újraszámítására, valamint a külső intézkedésekből keletkező, garanciaalapból származó, 2005-ös többletre vonatkoznak;

C. mivel az Európai Tanács 2005. decemberi brüsszeli ülésén felkérte a Bizottságot, hogy hajtsa végre az Európai Unió kiadásainak és bevételeinek teljes és átfogó felülvizsgálatát, beleértve a brit korrekciót is, és 2008-2009-ben terjessze elő jelentését a megfelelő javaslatokkal együtt;

D. mivel e felülvizsgálat elvégzése és javaslatainak felvázolása során a Bizottság figyelembe veszi az Európai Parlament munkáját és ajánlásait, az Európai Parlament, a Tanács és a Bizottság közötti, a költségvetési fegyelemről és a hatékony és eredményes pénzgazdálkodásról szóló, 2006. május 17-i intézményközi megállapodáshoz [4] csatolt harmadik nyilatkozat szövegével összhangban;

E. mivel a Parlament ezen tervezett felülvizsgálathoz való közös hozzájárulás érdekében párbeszédet kezdeményezett a nemzeti parlamentekkel a saját források rendszerének jövőjéről,

1. módosítás nélkül jóváhagyja a 4/2006. sz. költségvetés-módosítási tervezetet;

2. utasítja elnökét, hogy továbbítsa ezt az állásfoglalást a Tanácsnak és a Bizottságnak.

[1] HL L 248., 2002.9.16., 1. o.

[2] HL L 78., 2006.3.15.

[3] HL C 172., 1999.6.18., 1. o. A legutóbb a 2005/708/EK európai parlamenti és tanácsi határozattal (HL L 269., 2005.10.14., 24. o.) módosított megállapodás.

[4] HL C 139., 2006.6.14., 1. o.

--------------------------------------------------